Nýir eigendur tóku við versluninni Hólakaupum á Reykhólum um síðustu mánaðamót . Nýju eigendurnir eru sambýlingarnir Ólafía Sigurvinsdóttir og Eyvindur Magnússon , sem bæði eru þrautreyndir verslunarstjórar . Þau taka við Hólakaupum af Elísabetu Nordal og Arnóri Ragnarssyni sem hafa rekið verslunina um tíma . Nýir siðir koma ávallt með nýjum herrum og segja þau Ólafía og Eyvindur að ýmissa breytinga sé að vænta í búðinni á næstunni , segir á Reykhólavefnum . Eyvindur var verslunarstjóri í Kaupfélagi Borgfirðinga í Borgarnesi í fimm ár og Ólafía verslunarstjóri hjá Kaupási í 11 - 11 í Reykjavík í sjö ár . „ Núna eru til dæmis á leiðinni nýir kælar en þeir sem fyrir eru hérna eru orðnir nokkuð gamlir , “ segja þau í samtali á vef Reykhólahrepps .